**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 10-Ի N 1446-Ն ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 18-Ի N 261-Ն ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»** **ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտություն**

ՀՀ կառավարության մի շարք որոշումներում փոփոխությունների կատարումը, ինչպես նաև կառավարության մի շարք որոշումների ուժը կորցրած ճանաչումը պայմանավորված է Հայաստանի Հանրապետության վարչապետի № 02/10.3/37766-2021 հանձնարարականի 3-րդ կետով, իրավական հիմնավորվածության տեսանկյունից, մասնավորապես՝ պետական մարմինների ղեկավարներին հանձնարարվել է գույքագրել իրենց կողմից ղեկավարվող մարմնի գործունեության ոլորտին առնչվող ՀՀ կառավարության և վարչապետի որոշումները ու նախաձեռնել դրանց իրավական հիմքն ապահովող օրենսդրական փոփոխություններ:

Սահմանադրական փոփոխությունների արդյունքում և գործող պրակտիկայում առկա են որոշակի խնդիրներ՝ պայմանավորված ենթաօրենսդրական նորմատիվ իրավական ակտեր ընդունելու համար լիազորող նորմերի բացակայությամբ: Հայաստանի Հանրապետության Սահմանադրության 6-րդ հոդվածի 2-րդ մասի համաձայն.

*«Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:»:*

Հաշվի առնելով Սահմանադրության վերոհիշյալ դրույթը՝ անհրաժեշտություն է առաջացել օրենքով սահմանել լիազորող նորմեր, որոնցով Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմիններին, տվյալ դեպքում՝ Հայաստանի Հանրապետության կառավարությանը իրավունք կվերապահվի ընդունել ենթաօրենսդրական նորմատիվ իրավական ակտեր:

Հիմք ընդունելով վերոգրյալը՝ անհրաժեշտություն է առաջացել ուժը կորցրած ճանաչել ՀՀ կառավարության մի շարք որոշումներ, որոնց կիրառման անհրաժեշտությունը պրակտիկայում այլևս չկա, ուժը կորցրած ճանաչել ՀՀ կառավարության մի շարք որոշումներ, որոնց կարգավորման առարկան, նախատեսվում է սահմանել այլ իրավահարաբերություններում, ինչպես նաև կատարել փոփոխություններ ՀՀ կառավարության այն որոշումներում, որոնց նախաբանում բացակայում են լիազորող նորմերը կամ սխալ են նշված ՝ պայմանավորված լիազորող նորմերի սահմանման կամ փոփոխման անհրաժեշտությամբ:

1. **Առաջարկվող կարգավորման բնույթը**

Առաջարկվում է կատարել համապատասխան օրենսդրական փոփոխություններ, որոնց արդյունքում Հայաստանի Հանրապետության կառավարության կողմից արդեն իսկ ընդունված առողջապահության ոլորտի մի շարք իրավական ակտեր ուժը կորցրած կճանաչվեն, քանի որ դրանց կիրառման անհրաժեշտությունը այլևս չկա, մյուս մասը ուժը կորցրած կճանաչվեն, քանի որ դրանց կարգավորման առարկան նախատեսվում է սահմանել այլ իրավահարաբերություններում, ինչպես նաև ՀՀ կառավարության մի շարք իրավական ակտերում կկատարվեն փոփոխություններ՝ դրանց նախաբանում սահմանելով լիազորող նորմեր՝ հիմք ընդունելով համապատասխան օրենքների լիազորող դրույթները**:**

1. **Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխության մասին**

Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացում կամ նվազեցում չի սպասվում:

**4. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է «Հիվանդությունների վերահսկման և կանխարգելման ազգային կենտրոն» ՊՈԱԿ-ի աշխատակիցների կողմից:

**5.Ակնկալվող արդյունքը**

Հայաստանի Հանրապետության Սահմանդրությամբ ենթաօրենսդրական նորմատիվ իրավական ակտերին ներկայացվող պահանջի ապահովումը:

6**. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Սույն նախագիծը ռազմավարական փաստաթղթերի հետկապ չունի: